Ajuntament de ... 

ORDENANÇA FISCAL NÚM. 6

TAXA PER OCUPACIONS DEL SUBSÒL, EL SÒL I LA VOLADA DE LA VIA PÚBLICA

Article 1r.- Fonament i naturalesa

A l’empara del previst als articles 57, 20.1 i 20.3, del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per ocupacions del subsol, el sòl i la volada de la via pública o altres espais de domini públic, que s’aplicarà en els supòsits d’utilització privativa o aprofitament especial del domini públic local enumerats a l’article 2 d’aquesta Ordenança.

Article 2n.- Fet imposable

Constitueix el fet imposable de la taxa la utilització privativa o l’aprofitament especial del domini públic local que deriva de les següents ocupacions del subsol, el sòl i la volada de la via pública.

a) Extracció d’arena i altres materials de construcció, a l’empara del previst a l’article 20.3.a) del TRLRHL. Les quanties de la taxa s’estableixen a la tarifa setena de l’article 6 d’aquesta Ordenança.

b) Construcció en terrenys d’ús públic local de pous de neu, cisternes o aljubs on es recullin les aigües pluvials, a l’empara del previst a l’article 20.3.b) del TRLRHL. Les quanties de la taxa s’estableixen a la tarifa vuitena de l’article 6 d’aquesta Ordenança.

c) Balnearis i altres aprofitaments d’aigua, que no consisteixin en l’ús comú de les públiques, a l’empara del previst a l’article 20.3.c) del TRLRHL. Les quanties de la taxa s’estableixen a la tarifa sisena de l’article 6 d’aquesta Ordenança.

d) Abocament i desguàs de canalons i altres instal·lacions anàlogues en terrenys d’ús públic local, a l’empara del previst a l’article 20.3.d) del TRLRHL. Les quanties de la taxa s’estableixen a la tarifa novena de l’article 6 d’aquesta Ordenança.

e) Ocupació del subsol de terrenys d’ús públic local, a l’empara del previst a l’article 20.3.e) del TRLRHL. Les quanties de la taxa, s’estableixen a les tarifes primera i setzena de l’article 6 d’aquesta Ordenança.

f) Instal·lació de reixes de pisos, lluernes, respiradors, portes d’entrada, boques de càrrega o elements anàlegs que ocupin el sòl o subsol de tota classe de vies públiques locals, per a donar llums, ventilació, accés de persones o entrada d’articles a soterranis o semisoterranis, a l’empara del previst a l’article 20.3 i) del TRLRHL. Les quanties de la taxa s’estableixen a la tarifa onzena de l’article 6 d’aquesta Ordenança.

g) Ocupació del vol de tota classe de vies públiques locals amb elements constructius tancats, terrasses, miradors, balcons, marquesines, tendals, paravents i altres instal·lacions semblants, voladisses sobre la via pública o que sobresurtin de la línia de façana, a l’empara del previst a l’article 20.3.j) del TRLRHL. Les quanties de la taxa s’estableixen a la tarifa dotzena de l’article 6 d’aquesta Ordenança.

h) Esteses, canonades i galeries per a les conduccions d’energia elèctrica, aigua, gas o qualsevol altre fluid inclosos els pals per a línies, cables, femelles d'orelles  caixes d’amarratge, de distribució o de registre, transformadors, riells, bàscules, aparells per a venda automàtica i altres anàlegs que s’estableixin sobre vies públiques o altres terrenys de domini públic local o volin sobre els mateixos, a l’empara del previst a l’article 20.3.k) del TRLRHL. Les quanties de la taxa s’estableixen a les tarifes primera, segona i tercera de l’article 6 d’aquesta Ordenança.

No estan subjectes a aquesta taxa les ocupacions del domini públic local efectuades per empreses explotadores de servei de subministrament, d’interès general, que tributen segons el previst a l’Ordenança fiscal núm. 7.

i) Rodatge i arrossegament de vehicles que no es trobin gravats per l’Impost sobre Vehicles de Tracció Mecànica, a l’empara del previst a l’article 20.3.o) del TRLRHL. Les quanties de la taxa s’estableixen a la tarifa tretzena de l’article 6 d’aquesta Ordenança.

j) Trànsit de bestiar sobre vies públiques o terrenys de domini públic local, a l’empara del previst a l’article 20.3.p) del TRLRHL. Les quanties de la taxa s’estableixen a la tarifa catorzena de l’article 6 d’aquesta Ordenança.

k) Dipòsits i aparells distribuïdors de combustible i, en general, de qualsevol article o mercaderia, en terrenys d’ús públic local, a l’empara del previst a l’article 20.3.r) del TRLRHL. Les quanties de la taxa s’estableixen a les tarifes tercera, quarta i setzena de l’article 6 d’aquesta Ordenança.

l) Construcció en carreteres, camins i resta de vies públiques locals de proteccions i passadissos sobre cunetes i en terraplens per a vehicles de qualsevol classe, així com per al pas del bestiar, a l’empara del previst a l’article 20.3.t) del TRLRHL. Les quanties de la taxa s’estableixen a la tarifa desena de l’article 6 d’aquesta Ordenança.

m) Reserva especial de la via pública o altres terrenys d’ús públic per a les pràctiques d’autoescoles o similars, a l’empara del previst a l’article 20.1 i 3. Les quanties de la taxa s’estableixen a la tarifa cinquena de l’article 6 d’aquesta Ordenança.

n) Aprofitament i/o ocupació del domini públic derivat de la instal·lació o utilització de caixers automàtics o caixers permanents de les entitats bancàries o comercials i altres instal·lacions anàlogues. Les quanties de la taxa s’estableixen a la tarifa quinzena de l’article 6 d’aquesta Ordenança.

Article 3r.- Subjectes passius

1. Són subjectes passius les persones físiques i jurídiques, així com les entitats a què es refereix l’article 35.4 de la Llei general tributària, a favor de les quals s’atorguin les llicències d’ocupació, o els que es beneficiïn de l’aprofitament, si és que es va procedir sense l’autorització corresponent.

2. Els obligats tributaris de les taxes de venciment periòdic que no resideixin a Espanya, hauran de designar un representant amb domicili en territori espanyol. L’esmentada designació haurà de comunicar-se a l’Ajuntament abans de la primera meritació de la taxa posterior a l’alta en el registre de contribuents.

Article 4t.- Responsables i successors.

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

1. L’Estat, les Comunitats Autònomes i les Entitats locals no estaran obligats al pagament de la taxa quan sol·licitin llicència per a gaudir dels aprofitaments especials necessaris per als serveis públics de comunicacions que explotin directament i per a altres usos que immediatament interessin a la seguretat ciutadana o a la defensa nacional.

2. No s’aplicaran bonificacions ni reduccions per a la determinació del deute.

Article 6è.- Quota tributaria

1. La quantia de la taxa serà el resultat d’aplicar les tarifes contingudes als apartats següents:

	
	€

	Tarifa primera. Femelles d'orelles, transformadors, caixes d'amarratge, de distribució i de registre, cables, riells i canonades i altres anàlegs
	

	1. Femelles d'orelles per sostenir cables per cada 50 metres o fracció
	

	2. Transformadors col·locats en quioscos. Per cada m2 o fracció
	

	3. Caixes d'amarratge, de distribució i de registre. Cada una
	

	4. Cables de treball col·locats en la via pública o terrenys d'ús públic. Per 50 metres o fracció
	

	5. Cables d'alimentació d'energia elèctrica, col·locats en la via pública o terrenys d'ús públic. Per cada 50 metres lineals o fracció. 
	

	6. Cables de conducció elèctrica, subterrània o aèria. Per cada 50 metres lineals o fracció. 
	

	7. Conducció telefònica aèria, adossada o no a la façana. Per cada 50 metres lineals o fracció de canonada telefònica
	

	8. Ocupació telefònica subterrània. Per cada 50 metres lineals o fracció de canalització
	

	9. Ocupació del subsol, del sòl o de la volada de la via pública o terrenys d'ús públic amb cables no especificats en altres epígrafs. Per cada 50 metres lineals o fracció
	

	10. Ocupació de la via pública amb canonades per a la conducció d'aigua o gas. Per cada 50 metres lineals o fracció
	

	11.Ocupació del subsol amb conduccions de qualsevol mena. Quan l'ample no passi de 50 cm. Per metre lineal o fracció, al semestre
	

	12. Ocupació del vol, mitjançant antenes i elements anàlegs, que sobresurtin del terrat de l’immoble. Per metre lineal o fracció
	

	Tarifa segona. Pals
	

	1. Pals amb diàmetre superior a 50 centímetres. Per cada 50 pals i semestre:
	

	En els carrers de 1a. Categoria
	

	En els carrers d’altra Categoria
	

	2. Pals amb diàmetre inferior a 50 centímetres. Per cada 50 pals i semestre:
	

	En els carrers de 1a. categoria
	

	En els carrers d’altra categoria
	

	Tarifa tercera. Bàscules, aparells o màquines automàtiques
	

	1. Per cada bàscula, al semestre
	

	2. Cabines fotogràfiques i màquines de xerocòpies. Per cada m2 o fracció, per any
	

	3. Aparells o màquines de venda d'expedició automàtica de qualsevol producte o servei no especificat en altres epígrafs. Per cada m2 o fracció, a l’any
	

	Tarifa quarta. Assortidors de gasolina i anàlegs
	

	Ocupació de la via pública o terrenys municipals amb assortidors i dipòsits de gasolina. Per cada m2 o fracció
	

	Tarifa cinquena. Reserva especial de la via pública o terrenys d'ús públic per a les pràctiques de les anomenades autoescoles o similars
	

	Pels primers 50 m2 o fracció, al mes:
	

	En els carrers de 1a.i 2a. Categories
	

	En els carrers de 3a.,4a.i 5a. Categories
	

	Per cada m2 d'excés, al mes:
	

	En els carrers de 1a.i 2a. categories
	

	En els carrers de 3a.,4a. i 5a. categories
	

	Tarifa sisena. Balnearis i altres aprofitaments d’aigües excloses de l’ús comú
	

	1. Us de la font
	

	2. Per dia
	

	Tarifa setena. Extracció d’arena i altres materials constructius 
	

	1. Per cada 50 m³ d’arena que s’autoritzi extreure del domini públic local
	

	2. Per cada 50 m³ d’altre material constructiu que s’obtingui
	

	Tarifa vuitena. Construcció de pous, cisternes o aljubs on es recullin les aigües pluvials
	

	1. En les construccions de profunditat superior a 10 m., per cada 50 m³ de capacitat
	

	2. En altres construccions destinades a recollir les aigües pluvials, per cada 50 m³ de capacitat
	

	Tarifa novena. Abocament i desguàs de canalons en terrenys d’ús públic local per cada canaló que desguassi en la via pública
	

	En els carrers de 1ª. Categoria
	

	En els carrers d’altra Categoria
	

	Tarifa desena. Construcció en carreteres, camins i demés vies públiques locals de passos sobre cunetes i terraplens
	

	Per a vehicles de qualsevol classe. Per cada 50 m² o fracció
	

	Tarifa onzena. Instal·lació de reixes i elements que ocupin el sòl o subsol de les vies públiques locals per a donar llum, ventilació, accés a persones i vehicles a soterranis
	

	1. Reixes en pisos, instal·lades sobre les vies públiques. Per cada m² o fracció
	

	En els carrers de 1ª. categoria
	

	En els carrers d’altra categoria
	

	2. Lluernes. Per cada m² o fracció
	

	3. Respiradors. Per cada m² o fracció
	

	4. Portes d’accés a soterranis i semisoterranis
	

	Tarifa dotzena. Ocupació de la volada de les vies públiques amb elements voladissos sobre la via pública o que sobresurtin de la línia de façana
	

	1. Terrasses, miradors i balcons. Per cada m² o fracció
	

	En els carrers de 1ª. Categoria
	

	En els carrers d’altra Categoria
	

	2. Marquesines i elements constructius anàlegs, de caràcter permanent. 
	

	En els carrers de 1ª. Categoria
	

	En els carrers d’altra Categoria
	

	3. Tendals, para-sols i similars, de caràcter temporal. Per cada m² o fracció
	

	En els carrers de 1ª. categoria
	

	En els carrers d’altra categoria
	

	Tarifa tretzena. Rodatge i arrossegament de vehicles que no estan gravats per l’Impost sobre Vehicles de Tracció Mecànica
	

	1. Remolcs i semiremolcs arrossegats per vehicles de tracció mecànica, la càrrega útil dels quals sigui igual o inferior a 750 kg.
	

	2. Altres vehicles
	

	Tarifa catorzena. Trànsit de bestiar per terrenys de domini públic local
	

	1. Per un conjunt d’animals domèstics inferior a 50. A l’any
	

	2. Per un conjunt d’animals domèstics entre 50 i 200. A l’any
	

	3. Per un conjunt d’animals domèstics superior a 200.
	

	Tarifa quinzena. Caixers automàtics o permanents d’entitats bancàries o comercials i altres instal·lacions anàlogues.
	

	1. Caixers automàtics o permanents d’entitats bancàries o comercials, per cada unitat
	

	2. Altres instal·lacions anàlogues, per cada unitat
	

	Tarifa setzena. Altres instal·lacions diferents de les que s’inclouen en les tarifes anteriors
	

	1. Subsol: per cada 50 m3 o fracció del subsol realment ocupat, mesurades les seves dimensions amb gruixos de murs de sosteniment, soleres i lloses
	

	2. Sòl: per cada 50 m2 o fracció
	

	3. Volada: per cada 50 m2 o fracció, amidat en projecció horitzontal
	



2. Quan per a l’autorització de la utilització privativa s’utilitzi el procediment de licitació pública, no s’aplicaran les tarifes detallades al punt 1. L’import de la taxa vindrà determinat pel valor econòmic de la proposició sobre la que recaigui la concessió, autorització o adjudicació.

Article 7è.- Meritació

1. La taxa es meritarà en el moment en el qual s’iniciï la utilització privativa o l’aprofitament especial, moment que, a aquests efectes, s’entén que coincideix amb el de concessió de la llicència, si la mateixa fou sol·licitada.

2. Sense perjudici del previst en el punt anterior, serà precís dipositat l’import de la taxa quan es presenti la sol·licitud d’autorització per a gaudir de les ocupacions del domini públic local regulat en l’article anterior. 

3. Quan s’ha produït l’ús privatiu o aprofitament especial regulat en aquesta Ordenança sense sol·licitar llicència, la meritació de la taxa tindrà lloc en el moment en el qual s'iniciï aquest aprofitament.

4. En els supòsits d’ocupacions del domini públic que s’estenguin a diversos exercicis, la meritació tindrà lloc l’1 de gener de cada any, excepte en els supòsits d’inici o cessament en l’ocupació.

Article 8.- Període impositiu

1. Quan l’aprofitament especial hagi de durar menys d’un any, el període impositiu coincidirà amb aquell determinat en la llicència municipal.

2. Quan la duració temporal de l’aprofitament especial s’estengui a diversos exercicis, el període impositiu comprendrà l’any natural, excepte en els supòsits d’inici o cessament en la utilització privativa o aprofitament especial; en aquest cas el període impositiu s’ajustarà a aquesta circumstància.

3. Respecte al prorrateig s’estarà al previst a l’Ordenança general.

4. Quan no s’autoritzi l’aprofitament especial o per causes no imputables al subjecte passiu, no es pugui dur a terme el mateix, procedirà la devolució de l’import satisfet.

Article 9.- Règim de declaració i d’ingrés

1. La taxa s’exigirà en règim d’autoliquidació, en els supòsits següents:

a) Ocupacions del domini públic local amb duració temporal inferior a 1 any.
b) Primer període impositiu de les ocupacions del domini públic local extensives a diversos exercicis.

2. Serà necessari adjuntar l'imprès corresponent a l'autoliquidació juntament amb la sol·licitud d'autorització per a gaudir de la utilització privativa o aprofitament especial 

Alternativament, poden presentar-se en el Servei Municipal corresponent els elements de la declaració a l’objecte que es presti l’assistència necessària per a determinar el deute. 

3. S’expedirà un abonaré a l’interessat, per tal que pugui satisfer la quota en aquell moment, o en el termini de deu dies, en els llocs de pagament indicats en el mateix abonaré.

4. Quan els elements tributaris declarats en l’autoliquidació no coincideixin amb els que realment han determinat la magnitud de la utilització privativa o l’aprofitament especial del domini públic local, caldrà presentar una declaració complementària en el termini d’un mes comptat des de la data en què es coneix la variació.

5. Tractant-se d’utilitzacions que es realitzen al llarg de diversos exercicis, el pagament de la taxa s’efectuarà en el període que aprovi i anunciï l’Ajuntament, el qual no serà inferior a dos mesos. Amb la finalitat de facilitar el pagament, l’Ajuntament remetrà al domicili del subjecte passiu un document apte per a realitzar el pagament en les entitats bancàries col·laboradores.

No obstant això, la no recepció del document de pagament esmentat no invalida l’obligació de satisfer la taxa en el període determinat per l’Ajuntament en el seu calendari fiscal.

6. Les variacions dels elements tributaris determinants de la quantia de la taxa en el supòsit de de venciments periòdics hauran de declarar-se en el segon semestre de l’exercici immediat anterior al de la nova meritació.

7. El subjecte passiu podrà sol·licitar la domiciliació del pagament de la taxa, en aquest cas, s’ordenarà el càrrec en compte bancari durant l’última desena del període de pagament voluntari.

Article 10.- Notificacions de les taxes

1. En supòsits d’aprofitaments especials continuats que s’estenguin a diversos exercicis, la primera liquidació es notificarà personalment al sol·licitant juntament amb l’alta en el registre de contribuents. La taxa d’exercicis successius es notificarà col·lectivament, mitjançant l’exposició pública del padró.

2. Els períodes de cobrament s’anunciaran mitjançant publicació en el Butlletí Oficial de la Província de Barcelona.

Article 11.- Infraccions i sancions

1. Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Article 12.- Gestió per delegació

1. Si la gestió i/o la recaptació del tribut han estat delegades total o parcialment en la Diputació de Barcelona, les normes contingudes als articles anteriors seran aplicables a les actuacions que ha de fer l'Administració delegada.

2. L'Organisme de Gestió Tributària establirà els circuits administratius més adients per aconseguir la col·laboració de les organitzacions representatives dels subjectes passius amb el fi de simplificar el compliment de les obligacions formals i materials derivades d’aquelles, o els procediments de liquidació o recaptació.

3.Totes les actuacions de gestió i/o recaptació que dugui a terme l'Organisme de Gestió Tributària s'ajustaran al que preveu la normativa vigent i la seva Ordenança General de Gestió, Inspecció i Recaptació, aplicable als processos de gestió dels ingressos locals, la titularitat dels quals correspon als Municipis de la província de Barcelona que han delegat les seves facultats en la Diputació.

4. No obstant l’anterior, en els casos en que la gestió hagi estat delegada en la Diputació de Barcelona, l’Ajuntament es reserva la facultat de realitzar per si mateix i sense necessitat d’avocar de forma expressa la competència, les facultats d’aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l’anul·lació, total o parcial, de les liquidacions respecte de la taxa aquí regulada, quan circumstàncies organitzatives, tècniques o de distribució competencial dels serveis municipals ho facin convenient.

Disposició Addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ........ i que ha quedat definitivament aprovada en data ........, regirà des del dia següent al de publicació en el Butlletí Oficial de la Província de Barcelona i es mantindrà vigent fins la seva modificació o derogació expressa.




